सोशल मीडिया पर वीडियो-फोटो शेयर किए, कहा- उतरने भी नहीं दिया
मुंबई एअरपोर्ट पर खड़े प्लेन के AC बंद, पैसेंजर्स बेहाल, सोशल मीडिया पर वीडियो फोटो शेयर कर रहे, उतरने भी नहीं दिया जा रहा  Sharing video photos on social media, not even being allowed to land
मुंबई एयरपोर्ट पर एअर इंडिया के विमान में बुधवार को तकनीकी खराबी आने के कारण इसमें सवार पैसेंजर को काफी मुश्किलों का सामना करना पड़ा। उन्होंने सोशल मीडिया पर फोटो-वीडियो शेयर करके बताया कि विमान 2 घंटे खड़ा है। एसी भी बंद है। हमें हाथों से हवा करनी पड़ रही है। प्लेन से उतरने भी नहीं दिया जा रहा। दिल्ली जा रहे इस प्लेन में करीब 400 पैसेंजर्स थे।
हालांकि प्लेन ने शाम पौने सात बजे उड़ान भरी और यह रात 9 बजे दिल्ली पहुंच गया।
मुंबई से दिल्ली जाने वाली फ्लाइट का मामला
फ्लाइट नंबर AI 687 को शाम 4 बजे उड़ान भरना था, लेकिन तकनीकी खराबी के कारण प्लेन उड़ान नहीं भर पाया। एक पैसेंजर ने ट्विटर पर बताया कि प्लेन में बोर्डिंग दोपहर तीन बजे से ही शुरू हो गई थी। इसे 6 बजे दिल्ली पहुंचना था।
इस प्लेन में फंसे पैसेंजर्स ने ट्विटर पर प्लेन के अंदर के वीडियो और फोटो शेयर किए।
यूजर्स ने कहा- न वेंटिलेशन, न पानी 
एक यूजर ने लिखा AI 687 में पैसेंजर्स को एयरलाइन स्टाफ ने दो घंटे से बंधक बना लिया है। इसमें वेंटिलेशन और पानी नहीं है। प्लेन कब उड़ान भरेगा इसकी भी कोई सूचना नहीं है। एअर इंडिया ये सब कैसे अलाउ कर सकती है? यह कम से कम 400 यात्रियों की सेहत के लिए खतरा है।
एक अन्य यूजर ने कहा, "मेरी बहन एअर इंडिया की फ्लाइट में फंसी हुई है। उन्होंने दरवाजा नहीं खोला और पायलट और स्टाफ ने कोई जवाब नहीं दिया। AC भी काम नहीं कर रहा है।